Pêl-droed yng Ngemau Olympaidd yr Haf 2012

Cynhaliwyd twrneimant Pêl-droed yng Ngemau Olympaidd yr Haf 2012 o 25 Gorffennaf hyd 11 Awst. Chwaraewyd y gemau pêl-droed mewn sawl stadiwm, nid yn unig yn y ddinas westai, Llundain, ond ym Manceinion, Newcastle, Coventry, Glasgow a Chaerdydd yn ogystal. Chwaraewyd y rownd derfynnol yn Stadiwm Wembley.

Gwahoddwyd cymdeithasau sy'n gysylltiedig â FIFA i gystadlu gyda'u tîm merched cenedlaethol, a thîm dynion odan 23 oed. Roedd hawl gan dimau'r dynion i newid eu tîm ychydig gan gyfnewid tri chwarawr am rai dros 23 oed. Disgwylwyd i 504 o chwaraewyr i gymryd rhan yn y ddau dwrnemaint.

Ymryson
Cafodd tîm merched Iran a thair chwaraewraig o Jordan eu gwahardd rhag chwarae yn yr ail rownd gymhwyso yn 2011 am beidio â chydlynu gyda chôd gwisg FIFA; roeddent wedi cael chwarae gyda'u pennau wedi eu gorchuddio yn y rownd gyntaf. Gwaharddodd FIFA y hijab yn 2007, er fod hyn wedi cael ei ddiddymu yn 2012 ac mae FIFA yn caniatáu'r hijab erbyn hyn.

Cwynodd tîm merched Japan am iddynt gaeleu anfon ar daith awyren 13 awr dosbarth economi, tra bod tîm y dynion wedi cael eu hedfan drosodd mewn dosbarth busnes. Dywedodd Cyngrhair Pêl-droed Japan bod hyn oherwydd mai chwaraewyr proffesiynol oedd y dynion.

Ar ddiwrnod cyntaf y gystadleuaeth, ar 25 Gorffennaf, cyn gêm bêl-droed merched Colombia yn erbyn Gogledd Corea yn Hampden Park, cerddodd tîm Gogledd Corea i ffwrdd o'r cae pan ddangoswyd baner De Corea mewn camgymeriad. Cychwynnodd y gêm yn hwyr o ganlyniad.

Cyfeiriadau

Categori:Gemau Olympaidd yr Haf 2012
2012